**Frédéric Weis** (s. 22. kesäkuuta 1977 Thionville) on ranskalainen kilpauransa lopettanut koripalloilija.

Ura
---

### Seurajoukkueet

Weis pelasi juniorikoripalloa INSEP:n joukkueissa. Vuonna 1995 hän aloitti pääsarjakoripallon CSP Limogesin joukkueessa. Weis varattiin NBA:han vuonna 1999, mutta hän ei pelannut koskaan kyseisessä sarjassa. Hän voitti seuran paidassa kaudella 1999–2000 Ranskan-mestaruuden, cup-mestaruuden sekä Korać Cupin. Kauden jälkeen Weis siirtyi PAOK Thessalonikiin, josta hän lähti marraskuussa 2000 Unicaja Málagaan. Kaudella 2000–2001 hän voitti toisen perättäisen Korać Cupin. Weis edusti seuraa vuoteen 2004 asti, jolloin hän vaihtoi liittyi Iurbentia Bilbaohon.

Hän pelasi Bilbaossa lähes viisi kautta, sillä tammikuussa 2009 seura irtisanoi hänet. Helmikuussa 2009 Weis siirtyi Menorca Bàsquetiin, jossa hän pelasi loppukauden. Weis jätti kauden 2009–2010 lähes kokonaan väliin, mutta siirtyi maaliskuussa 2010 CSP Limogesiin Ranskan toiselle sarjatasolle. Joukkue nousi kaudeksi 2010–2011 pääsarjaan ja Weis pelasi kauden seuran paidassa. Hän vetäytyi ammattilaiskoripalloilusta maaliskuussa 2011.

### Maajoukkue

Weis edusti maansa juniorimaajoukkueita. Hän oli mukana Ranskan maajoukkueessa vuosien 1999, 2001, 2005 ja 2007 EM-kilpailuissa, joista maa voitti yhden pronssimitalin vuonna 2005. Olympiajoukkueessa Weis oli mukana vuonna 2000, jolloin Ranska voitti hopeaa. Samoissa kisoissa Yhdysvaltain Vince Carter hyppäsi donkkisuorituksessaan 2,18 metrisen Weisin yli. Ranskan media alkoi käyttää donkista nimeä "le dunk de la mort". Weis edusti maataan myös vuoden 2006 MM-kilpailuissa.

Yksityiselämä
-------------

Weisin esikoispoika syntyi vuonna 2002. Hänellä todettiin myöhemmin autismi, mikä masensi Weisin. Weis alkoi käyttää runsaasti alkoholia, ja tilanne paheni vuonna 2004 tämän erottua vaimostaan. Vuoden 2008 alussa hän yritti itsemurhaa syömällä paketillisen unilääkkeitä. Yritys epäonnistui, ja sen seurauksena Weis lopetti juomisen ja palasi yhteen vaimonsa kanssa. Nykyisin hän pyörittää tupakkakauppaa Limogesissa.

Lähteet
-------

1. 1 2 3 4  Weis, Frederic Euroliiga. Viitattu 23.12.2011. (englanniksi)
2. ↑  1999 NBA Draft Basketball-Reference. Viitattu 23.12.2011. (englanniksi)
3. ↑  El iurbentia Bilbao Basket y Fred Weis acuerdan rescindir el contrato  29.1.2009. Liga ACB.  Arkistoitu 2.10.2012. Viitattu 23.12.2011. (espanjaksi)
4. ↑  Frederic Weis Liga ACB.  Arkistoitu 27.6.2016. Viitattu 23.12.2011. (espanjaksi)
5. ↑  Bet You Wish You Could Dunk  20.2.2008. Sports Illustrated.  Arkistoitu 22.6.2011. Viitattu 23.12.2011. (englanniksi)
6. ↑
7. ↑

Aiheesta muualla
----------------

* Euroliigan pelaajaprofiili (englanniksi)
* ACB:n pelaajaprofiili (Arkistoitu – Internet Archive) (espanjaksi)

  

Ranskan joukkue – Kesäolympialaiset 2000
4 Sonko |
5 Sciarra |
6 Rigaudeau |
7 Foirest |
8 Bonato |
9 Dioumassi |
10 Risacher |
11 Gadou |
12 Julian |
13 Palmer |
14 Bilba |
15 Weis |
Valmentaja de Vincenzi

Ranskan joukkue – Koripallon EM-kilpailut 2005
4 Fauthoux |
5 Gelabale |
6 Rigaudeau |
7 Julian |
8 M. Piétrus |
9 Parker |
10 Diarra |
11 F. Piétrus |
12 Schmitt |
13 Diaw |
14 Weis |
15 Giffa |
Valmentaja Bergeaud



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |